Eastern Coach Works

Eastern Coach Works係英國Lowestoft一間巴士車身製造廠，佢亦都出過鐵路列車車身。

Eastern Coach Works係源自United Automobile Services喺1920年開展嘅車身生產業務，1931年移至由United分拆出嚟嘅Eastern Counties Omnibus Company。1936年7月，Eastern Counties嘅車身生產業務分拆為一間新公司，即係ECW。

第二次世界大戰期間，由於ECW所在嘅英格蘭東部被入侵嘅風險較高，而要搬去Irthlingborough，到戰後先至搬返去。1948年，ECW被國有化，之後一段日子，ECW主要同Bristol巴士底盤出車身。1965年10月，ECW其中四分之一股權賣咗畀利蘭。1969年，利蘭喺ECW嘅持股量增至一半，另一半就由國營嘅National Bus Company持有。1982年英國利蘭買晒ECW全部股權。

ECW喺1987年初執笠。

參考 
 White, Malcolm R. (2007) Coachwork by Eastern Coach Works Lowestoft, Coastal publications. ISBN 978-0-9547323-5-6

巴士生產商
英國公司